CELEX: 62014TN0234
Language: hr
Date: 2014-04-11 00:00:00
Title: Predmet T-234/14: Tužba podnesena 11. travnja 2014. – Mammoet Salvage protiv Komisije

16.6.2014   
            
            
               HR
            
            
               Službeni list Europske unije
            
            
               C 184/37
            
         Tužba podnesena 11. travnja 2014. – Mammoet Salvage protiv Komisije
   (Predmet T-234/14)
   2014/C 184/59
   Jezik postupka: nizozemski
   
      Stranke
   
   
      Tužitelj: Mammoet Salvage BV (Rotterdam, Nizozemska) (zastupnici: P. Kuypers i A. Schadd, odvjetnici)
   
      Tuženik: Europska unija, koju zastupa Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               u prvom redu utvrdi propuštanje djelovanja Europske unije i/ili Europske komisije;
            
         
               —
            
            
               podredno, naloži Europskoj uniji i/ili Europskoj komisiji plaćanje dužnih iznosa tužitelju;
            
         
               —
            
            
               dodatno podredno, naloži Europskoj uniji i/ili Europskoj komisiji plaćanje naknade štete tužitelju;
            
         
               —
            
            
               u sva tri slučaja u skladu s člankom 77. Poslovnika Općeg suda prekine postupak na tri mjeseca nakon što tužitelj primi arbitražnu odluku;
            
         
               —
            
            
               naloži Europskoj uniji i/ili Europskoj komisiji snošenje troškova postupka i izvansudskih troškova.
            
         
      Tužbeni razlozi i glavni argumenti
   
   Tužitelju je 2010. dodijeljen ugovor za uklanjanje 74 olupine brodova u jednoj luci u Mauretaniji na javnom natječaju u okviru Europskog fonda za razvoj. Jamstvo za financiranje ugovora, sklopljenog između Mauretanije i tužitelja, je u ime Europske komisije dao veleposlanik i šef delegacije Europske unije u Mauretaniji. Jamstvom tuženik nije postao ugovorna stranka tog ugovora nego je preuzeo obvezu plaćanja za izvršene radove.
   U prilog osnovanosti tužbe tužitelj ističe tri tužbena razloga:
   
               1.
            
            
               Prvi tužbeni razlog utemeljen na propuštanju djelovanja
               Ugovor između tužitelja i Mauretanije sadrži odredbu prema kojoj obveze plaćanja Unije prestaju najkasnije osamnaest mjeseci nakon isteka razdoblja izvršenja ugovora. Tužitelj je 4. prosinca 2013. Mauretaniju i Delegaciju Europske unije zatražio produljenje tog roka. Tuženik nije reagirao na ovaj poziv za djelovanje.
            
         
               2.
            
            
               Drugi tužbeni razlog utemeljen na jamstvu Europske komisije za financiranje ugovora
               Tužitelj smatra da je ugovor izvršen i stoga zahtijeva da Opći sud tuženiku naloži plaćanje neplaćenih računa, to jest preostalih iznosa koji se duguju tužitelju za radove koje je izvršio.
            
         
               3.
            
            
               Treći tužbeni razlog utemeljen na izvanugovornoj odgovornosti Europske unije
               U slučaju da Opći sud ocijeni da je rok isplate koji vrijedi za Europsku uniju istekao, tužitelj zahtijeva da Opći sud tuženiku naloži plaćanje naknade štete u visini neplaćenih računa.
               Nadalje tužitelj zahtijeva da Opći sud utvrdi da je tuženik konzultiranjem vještaka, zbog kojeg je nastala izvanugovorna šteta, povrijedio prava tužitelja.